b'\n_START_ARTICLE_\nO treh sinovih\n_START_SECTION_\nKratka vsebina pravljice\n_START_PARAGRAPH_\nNeko\xc4\x8d je imel neki o\xc4\x8de tri sinove, lepo kmetijo in gozdove. Vzel je najstarej\xc5\xa1ega sina in ga vpra\xc5\xa1al, kaj bi naredil s smrekami, \xc4\x8de bi bile njegove. Odgovoril je, da bi jih prodal in od tega dobro \xc5\xbeivel. O\xc4\x8de presodi, da najatrej\xc5\xa1i ne bo dober gospodar. Naslednji dan je na preizku\xc5\xa1nji srednji sin. O\xc4\x8detu odvrne, da bi iz smrek postavil lepe hi\xc5\xa1e, kot jih imajo v mestih. Tudi tokrat o\xc4\x8de presodi, da srednji sin ne bo dober gospodar. Tretji dan gre v gozd z najmlaj\xc5\xa1im sinom. Najmlaj\xc5\xa1i mu odvrne, da bi jih pustil rasti, ker so lepe. O\xc4\x8de sklene, da bo kmetijo prepustil najmlaj\xc5\xa1emu sinu in ga o\xc5\xbeenil.\n_START_SECTION_\nInterpretacija pravljice po psihoanaliti\xc4\x8dni teoriji (B. Bettelheim)\n_START_PARAGRAPH_\nIz pravljic lahko zaslutimo odgovore na ve\xc4\x8dna \xc5\xbeivljenjska vpra\xc5\xa1anja: Kak\xc5\xa1en je svet? Kako naj pre\xc5\xbeivim v njem? Sporo\xc4\x8dila pravljice nakazujejo re\xc5\xa1itve, nikoli pa je ne izre\xc4\x8dejo. Tako je tudi v tej pravljici nakazano, da je re\xc5\xa1itev za dobro \xc5\xbeivljenje ljubezen do narave, medtem ko je kakr\xc5\xa1nokoli koristoljublje kaznovano._NEWLINE_Na najpreprostej\xc5\xa1i in najbolj neposredni ravni pravljice, v kateri je junak najmanj\xc5\xa1i ali najmlaj\xc5\xa1i, otroku vliva tola\xc5\xbebo in upanje za prihodnost, ki ju najbolj potrebuje. Izid te zgodbe pove, da bo tisti, ki je bil v lastnih ali tujih o\xc4\x8deh najmanj sposoben, na koncu vseeno presegel vse druge. \xc4\x8ceprav se oteok ne ceni pretirano - to oceno projicira tudi nato , kako ga ocenjujejo drugi - in se boji, da iz njega nikoli ni\xc4\x8d ne bo, zgodba poka\xc5\xbee, da se je \xc5\xbee spro\xc5\xbeil proces uresni\xc4\x8devanja njegovih mo\xc5\xbenosti._NEWLINE_Zdi se, da se \xc5\xa1tevilo tri v pravljicah pogosto nana\xc5\xa1a na tri vidike du\xc5\xa1evnosti, ki jih lo\xc4\x8duje psihoanaliza: ono, jaz in nadjaz. V pravljici O treh sinovih izrazitih razlik med brati ni videti. Najbolj o\xc4\x8ditna je, da starej\xc5\xa1a brata gledata skozi o\xc4\x8di koristi, najmlaj\xc5\xa1i pa skozi o\xc4\x8di lepote.'